Ganiava
55°36′18″š. pl. 26°09′32″r. ilg.﻿ / ﻿55.6051°š. pl. 26.1589°r. ilg.﻿ / 55.6051; 26.1589 Ganiava – ežeras Lietuvoje, Zarasų rajone, 3 km į šiaurės rytus nuo Salako, Giteniškės miške, Ganiavos telmologiniame draustinyje. Ežero ilgis iš pietvakarių į šiaurės rytus – 0,72 km, plotis – iki 0,14 km. Altitudė 153,6 m. Krantai žemi, pelkėti – ežerą supa ~ 20 ha dydžio Paganiavos pelkė. Yra įrengtas pažintinis takas. Ežerą iš pietvakarių į šiaurės rytus prateka As-1 upelis link Asavo ežero (Šventosios upės baseinas). Į šiaurės rytus įsikūręs Giteniškės kaimas. Pietrytine pakrante eina kelias  5306  Zarasai–Kopūstinė–Tumiškė–Salakas .